Qaldı (Qurbani)
Sitәmlә ayrıldım ana vәtәndәn,
Yarımın bağbansız bağları qaldı.
Alagöz çiçәkli, tәr şәmamәli
Bostan sinәsinin tağları qaldı.

Köç-köç oldu, karvan yola düzüldü,
Yarın gözlәrindәn qan-yaş süzüldü,
Aman, dostlar, әlim yardan üzüldü,
Düşmәnin sinәmdә dağları qaldı.

Artıb Qurbaninin dәrdi, qübarı,
Başının sevdası, dil ahü zarı.
Baxmaqdan gözlәri vәtәnә sarı
Әridi qarası, ağları qaldı.
Qoşmalar